
PARLAMENTUL ROMÂNIEI

CAMERA DEPUTAŢILOR

	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti  05.05.2014        

 PL - x  237/2014            


AVIZ
asupra Propunerii legislative pentru completarea Legii nr.69 din 28 aprilie 2000 a educației fizice și sportului
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea Legii nr.69 din 28 aprilie 2000 a educației fizice și sportului, trimisă cu adresa nr. Pl. x. 237 din 28 aprilie 2014 şi înregistrată cu nr. 4c-11/520 din 29 aprilie 2014.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.

Potrivit dispoziţiilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 5 mai 2014.
Senatul, în calitate de primă Cameră sesizată, a respins iniţiativa legislativă în şedinţa din 23 aprilie 2014, cu respectarea prevederilor art. 76 alin. (2) din Constituţia României, republicată.

Iniţiativa legislativă are ca obiect de reglementare limitarea subvențiilor primite de la bugetul administrațiilor locale către cluburile sau asociațiile sportive de fotbal la cel mult 1% din totalul veniturilor proprii anuale ale administrațiilor locale din unitatea administrativ-teritorială respectivă.
Membrii Comisiei au examinat inițiativa legislativă supusă avizării, expunerea de motive, punctul de vedere negativ al Guvernului şi avizul favorabil cu observaţii şi propuneri al Consiliului Legislativ, transmis cu adresa nr. 1440  din 12 decembrie 2013.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a iniţiativei legislative, legislative întrucât se încalcă principiul autonomiei locale, respectiv autonomia financiară, gestionarea resurselor proprii.
În raport de obiectul şi conţinutul reglementării, iniţiativa legislativă face parte din categoria legilor ordinare. 

                   VICEPREŞEDINTE,                        
                                  SECRETAR,

                  Ciprian Nicolae NICA             

            Theodor-Cătălin NICOLESCU
Consilier, Roxana Zegrean
_1358335181.unknown

